CONSILIUL LOCAL AL COMUNEI LIVADA

JUDEŢUL ARAD

PROIECT

 HOTĂRÂREA NR.

Din data de \_\_\_\_\_\_\_\_\_\_\_\_\_\_\_

### cu privire la aprobarea regulamentului de utilizare a parcurilor și locurilor de joacă

aflate în administrarea Conumei Livada

# Consiliul local al comunei Livada, judeţul Arad

Având în vedere:

 - raportul inspectorului din cadrul compartimentului urbanism

- expunerea de motive privind aprobarea regulamentului de utilizare a parcurilor și locurilor de joacă aflate în administrarea Comunei Livada

- prevederile O.G.R. nr.21/ 2002 privind gospodărirea localităților urbane și rurale, actualizată;

 - prevederile art. 19 alin 1 lit a , art. 39 alin. 6 din Legea 273/2006 privind finanţele publice locale, cu modificările şi completările ulterioare

 - prevederile art. 36 al. 4. lit a. din Legea 215/2001 a administraţiei publice locale, republicată, cu modificările şi completările ulterioare

 In temeiul art.45 alin.2 lit.a din Legea nr.215/2001 a administraţiei publice locale, republicată, cu modificările şi completările ulterioare

**H O T Ă R Ă Ş T E :**

 **Art. 1**Se aprobă Regulamentul privind utilizarea parcurilor, locurile de joacă aflate în administrarea Comunei Livada , conform Anexei care face parte integrantă din prezenta hotărâre.

**Art. 2.**  Primarul comunei Livada va duce la îndeplinire prevederile prezentei hotărâri, conform competenței .

Se comunică cu:

* Instituţia Prefectului Judeţului Arad
* Primarul comunei Livada , jud. Arad

 Inițiator de proiect Contrasemnează

 Bimbo Iosif secretar Răcănel Ionela Nadia

Anexa nr. 1 la HCL Livada nr.\_\_\_\_\_\_/2019

REGULAMENT DE UTILIZARE A PARCURILOR ,

LOCURILOR DE JOACĂ AFLATE ÎN ADMINISTRAREA

COMUNEI LIVADA

**I. INFORMAȚII GENERALE**

**Art. 1. Domeniul de aplicare**

(1)    Prezentul regulament se aplică tuturor parcurilor, locurilor dejoacă, aflate în administrarea Comunei Livada, amplasate pe domeniul public și este obligatoriu pentru toți utilizatorii.

**(2)**Obiectivul prezentului regulament îl reprezintă stabilirea normelor de conduită socială, a regulilor și a condițiilor privind accesul, ocuparea, exploatarea tuturor spațiilor și echipamentelor din parcurile, locurile dejoacă, de odihnă și de agrement, precum și de a asigura folosirea în condiții de siguranță și de durată, a locurilor de joacă pentru copii , amenajate în Comuna Livada .

**(3)**Prevederile prezentului regulament se completează cu normele legale aplicabile în domeniul ordinii și liniștii publice și al protecției mediului, respectiv, în regimul juridic contravențiilor.

**Art. 2. Definiții**

(1)    Parc - suprafață întinsă de teren, de utilitate publică, format dintr-un cadru vegetal specific și din zone construite, cuprinzând dotări și echipări destinate activităților cultural-educative, sportive sau recreative **pentru populație;**

**(2)**Spațiu de joacă (loc, teren) - perimetru delimitat și amenajat în scopul agrementului, în care este instalat cel puțin un echipament pentru spațiile dejoacă;

**(3)**Echipament pentru spațiu de joacă - echipament pentru agrement, conceput pentru a putea fi utilizat în special de copii, la care intervine exclusiv greutatea sau forța fizică a omului și destinat folosirii pe un spațiu colectiv dejoacă, temporar sau permanent;

(4)    Loc de odihnă - spațiu amenajat cu alei pietonale și zone cu pavele, pe care sunt amplasate bănci și coșuri de gunoi, precum și o zonă gazonată completată cu arbuști și flori ornamentale;

 (5)    Loc de agrement - spațiu amenajat ce cuprinde o zonă verde, pe care sunt plantați arbori și arbuști, platformă dotată cu mese pentru jocuri recreative (șah, tenis de masă etc.), fântână arteziană, pergole din lemn, alei pietonale, de-a lungul cărora sunt montate bănci și coșuri de gunoi;

(6)    Utilizatori - persoane beneficiare de infrastructura parcurilor, a locurilor de joacă și de odihnă

 (7)    Administrator – Comuna Livada , jud. Arad .

**Art. 3. Legislație conexă**

Acte normative conexe care au fost avute în vedere pentru elaborarea prezentului regulament:

Legea nr. 286/2009 privind codul penal;

Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice - republicată;

Legea nr. 12/1990 privind protejarea populației împotriva unor activități de producție, comerț sau prestări de servicii ilicite - republicată;

Legea nr. 24/2007 privind reglementarea și administrarea spațiilor verzi din intravilanul localităților, republicată, cu modificările și completările ulterioare;

Legea nr. 349/2002 pentru prevenirea și combaterea efectelor consumului produselor din tutun -modificată prin Legea nr. 15/2016;

Hotărârea Guvernului nr. 435/2010 privind regimul de introducere pe piață și de exploatare a echipamentelor pentru agrement;

-    Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;

Ordinul nr. 119/2014 pentru aprobarea normelor de igienă și sănătate publică privind mediul de viață al populației;

## II. ACCES

**Art. 4.  (1)** Parcurile, locurile de joacă, locurile de odihnă sunt accesibile publicului, numai în intervalul orar afișat la intrare și se utilizează gratuit de către toți utilizatorii.

 (2) Orarul de funcționare este următorul : 8-22

**Art. 5.**(1) Utilizatorii trebuie să aibă o ținută și un comportament decent, în conformitate cu bunele moravuri și ordinea publică.

(2)    În toate spațiile care fac obiectul prezentului Regulament este interzis accesul persoanelor aflate sub influența băuturilor alcoolice sau a stupefiantelor.

(3)    Este interzis accesul pe spațiile verzi, integral sau parțial, cu excepția acelor zone destinate recreerii și semnalizate ca atare.

(4)    În zonele deschise permanent, utilizatorii sunt obligați să se îndepărteze de copaci și să nu se adăpostească sub vegetație în caz de furtună sau vreme rea.

(5)    Parcurile, locurile de joacă, pot fi închise temporar, atunci când sunt anunțate alerte meteorologice sau ori de câte ori este nevoie, când acest lucru se impune.

(6)    Este interzis accesul în parcelele florare și/sau cu arbuști.

(7)    În general, în parcuri este permis accesul câinilor sau al pisicilor, doar ținuți în zgardă și lesă sau ham, proprietarii (cu excepția celor nevăzători și a persoanelor cu dizabilități, aflate în scaunul cu rotile) având obligația să colecteze și să elimine excrementele animalului.

(8)    Pe spațiile verzi din parcuri și în locurile de joacă este interzis accesul câinilor și pisicilor, cu excepția “câinilor de conducere” aflați în situații de lucru (cu un ham special) care însoțesc utilizatorii nevăzători sau aflați în scaun cu rotile.

(9)    Câinii clasificați ca fiind periculoși sunt supuși măsurilor restrictive în vigoare.

(10)    Pentru siguranța utilizatorilor, plimbarea pe biciclete în parcuri este interzisă, cu excepția pistelor marcate. în acest caz cicliștii trebuie să acorde prioritate pietonilor.

(11)    Circulația bicicletelor copiilor foarte mici este permisă doar pe alei, în măsura în care nu afectează siguranța persoanelor.

(12)    Pentru siguranța utilizatorilor, folosirea patinelor cu rotile sau a scuterelor nemotorizate în parcuri este permisă numai în locurile semnalizate ca atare. în acest caz, acești utilizatori trebuie să acorde prioritate absolută pietonilor.

(13)    Copiii foarte mici pot utiliza cele două mijloace de locomoție prevăzute la alin (12) pe alei, în măsura în care nu afectează siguranța persoanelor.

 (14)    În locurile de joacă nu este permis accesul cu biciclete, patine cu rotile, scutere nemotorizate sau skateboarduri, cu excepția celor aparținând copiilor foarte mici, însoțiți de adulți.

(15)    Este interzis accesul tuturor vehiculelor sau autovehiculelor, cu excepția celor autorizate (pentru prestarea de servicii de amenajare și întreținere, pentru lucrări de interes public, de intervenții la rețelele edilitare ), precum și al celor aflate în misiune.

## III. JOCURI

**Art. 6**. Utilizatorii trebuie să respecte instrucțiunile de folosire a echipamentelor de joacă, respectiv limita de vârstă și cea de greutate inscripționate pe echipament sau pe panoul de avertizare/informare.

**Art. 7.** Utilizatorii sunt obligați să folosească echipamentul instalat în parcuri sau locuri de joacă în funcție de destinație și să se asigure că nu se deteriorează.

**Art. 8**. Sunt interzise activitățile și jocurile care pot afecta liniștea sau siguranța pietonilor, deteriorarea plantațiilor și a mobilierului, poluarea punctelor de apă sau a fântânilor.

**Art. 9**. În afara locurilor special destinate jocurilor cu mingea, practicarea acestor jocuri este permisă dacă nu deranjează liniștea publică și nu are un caracter sportiv.

**Art. 10.**  Practicarea jocurilor de nororc neautorizate este interzisă.

## IV. ACTIVITĂȚI

**Art. 11**. Spectacolele și evenimentele care se preconizează a se desfășura în spațiile ce fac obiectul prezentului regulament sunt supuse autorizării prealabile de către Primăria comunei Livada.

 **Art. 12.** Exercitarea oricăror activități comerciale, în spațiile ce fac obiectul prezentului regulament, este supusă autorizării de către Primăria comunei Livada , lucru valabil pentru orice ofertă de servicii gratuite sau cu plată (distribuirea de pliante, propaganda, indiferent de formă).

**Art. 13.** Organizarea de picnicuri este permisă doar în zonele special semnalizate, utilizatorii având obligația colectării deșeurilor și plasării acestora în coșurile de gunoi prevăzute în acest scop.

**Art.14.**Este interzisă utilizarea aparaturii audio, dacă prin aceasta se deranjează liniștea publică.

**Art. 15**. Reprezintă, de asemenea, activități interzise, următoarele:

a)    introducerea substanțelor periculoase, toxice, inflamabile sau a combustibilului, precum și a substanțelor explozive sau radioactive în toate zonele care fac obiectul prezentului regulament;

b)    incendierea elementelor constitutive ale echipamentelor din spațiile de joacă, a coșurilor pentru gunoaie, a băncilor sau utilizarea focului deschis în perimetru;

c)    vandalizarea spațiilor care fac obiectul prezentului regulament prin zgâriere, scriere, vopsire, murdărire cu orice substanță, demontare, mutare, rupere, distrugere a echipamentelor de joacă, a panourilor informative, a gardului împrejmuitor, a mobilierului urban (bănci, mese de ping-pong, pubele, lampadare etc) și a materialului dendro - floricol;

d)    acoperirea afișajelor existente în incinta locurilor de joacă cu diferite tipuri de anunțuri publicitare, programe de evenimente, afișe electorale, graffiti, vopsire etc.;

e)    fumatul în locurile de joacă;

f)    consumul de alcool sau de substanțe interzise;

g)    utilizarea mobilierului de joacă de către adulți;

h)    utilizarea mobilierului de joacă de către copii nesupravegheați;

i)    staționarea în zona de siguranță a echipamentelor de joacă;

j)    nerespectarea recomandărilor limitelor de vârstă, de greutate sau a numărului de persoane inscripționate pe fiecare mobilier dejoacă;

k)    folosirea echipamentelor defecte;

l)    supraaglomerarea echipamentelor de joacă, fapt ce ar putea cauza accidente;

m)    decojirea trunchiurilor arborilor, tăierea de ramuri din arbori și arbuști, prinderea/agățarea de corpuri străine pe trunchiul/ramurilor arborilor, precum și fixarea de reclame;

n)    ruperea florilor din perimetrul spațiilor verzi;

o)    distrugerea sau deteriorarea drumurilor, aleilor, bordurilor, stâlpilor de iluminat, a sistemelor de irigații și a instalțiilor tehnice din spațiile verzi;

p)    aruncarea de ambalaje, hârtii, sticle, țigări, semințe, precum și de orice alte deșeuri;

q)    urcarea pe bănci, fântâni, monumente și garduri;

r)    scăldatul în fântâni arteziene;

s)    pășunatul în zonele ce fac obiectul prezentului regulament;

ș)    hrănirea animalelor fără stăpân și a păsărilor, cum ar fi pisicile sau porumbeii.

## V. SANCȚIUNI

**Art. 16.**

In afara faptelor cuprinse în prezentul regulament, care sunt prevăzute și sancționate de actele normative menționate la art. 3, reprezintă contravenții și se sancționează:

a)    cu amendă contravențională de la 50 lei la 100 lei nerespectarea dispozițiilor prevăzute de art.4;

b)    cu amendă contravențională de la 50 lei la 200 lei nerespectarea dispozițiilor prevăzute de art. 5 alin (1), alin. (2), alin. (10), alin. (11), alin. (12), alin. (13), alin. (14), alin. (15); art. 8; art. 10;

c)    cu amendă contravențională de la 100 lei la 500 lei nerespectarea dispozițiilor prevăzute de art. 6; art. 7; art. 15 lit. a), lit. b), lit. c), lit.d) lit. e), lit.f), lit. g), lit. h), lit. i), lit. j), lit. k), lit. 1), lit. m), lit. n), lit.o), lit.p) , lit. r), lit.s)

 **Art. 17.**în cazul în care prin săvârșirea contravenției se produce o pagubă, se va face mențiunea în procesul verbal de constatare a contravenției, iar valoarea despăgubirii se va stabili pe baza devizului lucrărilor de reparații, recuperarea prejudiciului/pagubei urmând să se realizeze în conformitate cu prevederile legale.

**Art. 18.**Constatarea contravențiilor și aplicarea sancțiunilor se fac de către persoanele împuternicite din cadrul Primăriei comunei Livada și de către polițiștii din cadrul Postului de Poliție Livada .

**Art. 19.**Prevederile referitoare la contravenții se completează cu dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare.

Inițiator de proiect Contrasemnat

Bimbo Iosif secretar

 Răcănel Ionela Nadia